***Triedený zber komunálnych odpadov vo Vaďovciach***

***Prečo triediť odpad?***

*Chránime životné prostredie.*

*Produkujeme menej komunálneho odpadu a vďaka tomu šetríme svoje financie.*

*Znižujeme environmentálnu záťaž pre budúce generácie.*

***Čo patrí a čo nepatrí do triedeného odpadu:***

|  |  |  |
| --- | --- | --- |
| ***Plasty + VKM + Kovy*** | ***Papier*** | ***Sklo*** |
| **Žlté 120 l. - 40 mikrónov** | G:\ELEKOS\images (1).jpgModré 120 l. - 40 mikrónov | **Zelené 120 l. - 40 mikrónov** |
| ***Áno:*** | ***Áno:*** | ***Áno:*** |
| ***Plasty:*** PET fľaše od nápojov, sirupov, jedlých olejov, obaly z drogérie, fólia číra, farebná, zmršťovacia aj bublinková (igelit, mikrotén a pod.)  ***VKM:*** tetrapaky od nápojov a pod.  ***Kovy:*** železné konzervy, hliníkové konzervy, hliníkové plechovky od nápojov a pod. | ***Papier:*** noviny, časopisy, zošity, kancelársky papier, reklamné letáky, krabice, kartóny, papierová lepenka a pod. | ***Sklo:*** vyprázdnené sklenené fľaše a poháre bez zvyšku obsahu a bez uzáveru a pod. |
| ***Nie:*** | ***Nie:*** | ***Nie:*** |
| ***Plasty:*** znečistené obaly alebo obaly s obsahom organických alebo nebezpečných látok ako sú napr. farby, riedidlá, chemikálie, motorové oleje; linoleum, PVC, podlahovina, guma, nafukovačky a pod.  ***VKM:*** znečistené obaly zvyškami obsahu, iné prímesi komunálneho odpadu a pod.  ***Kovy:*** znečistené obaly zvyškami obsahu, iné prímesi komunálneho odpadu a pod. | ***Papier:*** znečistený, mokrý, mastný papier od potravín, asfaltový a impregnovaný papier, plienky a hygienické potreby a pod. | ***Sklo:*** znečistené obaly zo skla, porcelán, keramika, autosklo, zrkadlá,  TV obrazovky, žiarovky, žiarivky a iné prímesi komunálneho odpadu a pod. |

**!!! Zakazuje sa ukladať odpad mimo zberných vriec a kontajnerov!!!**

Z dvoch 1 litrových odpadových nápojových kartónov sa môže stať 1m2 kuchynských utierok ...

Zo 670 odpadových plechoviek sa môže stať jeden bicykel ...

Z vyzbieraného odpadového recyklovaného papiera sa môžu stať napr. puzzle ...

Z 30 odpadových plastových fliaš sa môže stať jedna fleecová bunda ...

Recykláciou jednej vínovej fľaše sa môže ušetri až 400 Wh elektrickej energie ...

***Viete, že ???***

***Viete, že ???***

**Pred vyhodením PET fliaš, kartónov, obalov z VKM a kovových obalov tieto odpadové obaly stlačte, aby ste naplno využili celý využiteľný objem zberných nádob.**

**Obaly z VKM a kovové obaly pred ich vyhodením aj vypláchnite a vyčistite.**

V prípade, že obyvatelia rodinných domov a bytoviek v obci Vaďovce majú aj iný odpad, resp. odpad, ktorý sa pre svoje množstvo a charakter nezmestí do zberných nádob a vriec na to určených napr. prepálený kuchynský olej, väčšie kusy skla, veľké papierové a lepenkové krabice, textil, šatstvo, zvyšky pesticídov, farieb, zvyšky lepidiel, rozpúšťadlá, žiarivky, znečistené rukavice alebo textil od oleja a farieb, kovy môžu tento odpad zadarmo odovzdať na obecnom zbernom dvore: **v čase PO - PIA: od 10:00 do 12:00 hod. a každú prvú sobotu v mesiaci : od 10:00 do 12:00 hod.**

**Technické služby**

**Stará Turá**

**Spoločný baterkový systém, n.o.**

**Organizácia zodpovednosti výrobcov**